70,000 കോവിഡ് മുന്നണിപ്പോരാളികളെ ആദരിച്ച് വേറിട്ട കാമ്ബയിനുമായി കോട്ടയം കോട്ടയം: ഒന്നര വര്ഷം പിന്നിട്ട കോവിഡ് പോരാട്ടത്തിന്റെ മുന്നണി പോരാളികള്ക്ക് ആദരമര്പ്പിച്ച് അതുവഴി വേറിട്ട ബോധവത്കരണ കാമ്ബയിന് ജില്ലയില് തുടക്കമിടുന്നു. സംസ്ഥാനതലത്തില് നടത്തുന്ന ബി ദ വാരിയര് കാമ്ബയിന്റെ ഭാഗമായി നടത്തുന്ന പരിപാടിയില് ജില്ലയിലെ എഴുപതിനായിരത്തോളം ആരോഗ്യ പ്രവര്ത്തകരും ജനപ്രതിനിധികളും പൊതുജനങ്ങളും പങ്കാളികളാകും. ഇന്നു മുതല് 20 വരെയാണ് പ്രചാരണം.കോവിഡ് മൂന്നാം തരംഗത്തെ പ്രതിരോധിക്കാനും അര്ഹരായ എല്ലാവരും വാക്സിന് സ്വീകരിക്കുന്നുവെന്ന് ഉറപ്പാക്കുകയുമാണ് പ്രചാരണത്തിന്റെ ലക്ഷ്യം. ഇതിന്റെ ഭാഗമായി ജനപ്രതിനിധികള്ക്കും മുന്നിരപ്പോരാളികളായ 70,000 പേര്ക്കും എസ്.എം.എസ്. സന്ദേശം ലഭിക്കും. സന്ദേശത്തിനൊപ്പമുള്ള ലിങ്കില് ക്ലിക്ക് ചെയ്ത് കാമറക്ക് അനുവാദം നല്കുന്നതോടെ മൊബൈല് സ്ക്രീനില് കാമറ ഫ്രെയിം തെളിയും. മൊബൈലിന്റെ ഫ്രണ്ട് കാമറയില് തെളിയുന്ന സ്വന്തം മുഖത്തില് വിരലമര്ത്തുമ്ബോള് കോവിഡ് പോരാളിയായതില് ഞാന് അഭിമാനിക്കുന്നു എന്ന സന്ദേശവും ലോഗോയും അടങ്ങിയ ഫ്രെയിം മൊബൈലില് ലഭിക്കും. തുടര്ന്ന് സ്ക്രീനിന്റെ താഴെയായി കാണുന്ന ഷെയര് ഓപ്ഷന് ക്ലിക്ക് ചെയ്യുമ്ബോള് ഇത് സെര്വറിലേക്കു സേവ് ചെയ്യപ്പെടും. സ്ക്രീനില്നിന്നു ഫോട്ടോ അപ്പോള് തന്നെ ഡൗണ്ലോഡ് ചെയ്ത് മൊബൈലില് സൂക്ഷിക്കാം. ഇങ്ങനെ സേവ് ചെയ്യപ്പെടുന്ന ചിത്രം സ്വന്തം ഫേസ്ബുക്കില് പോസ്റ്റ് ചെയ്തോ പ്ര?ഫൈല് ആക്കിയോ മുന്നണിപ്പോരാളികള്ക്ക് കാമ്ബയിന്റെ ഭാഗമാകാം.ഇന്നു രാവിലെ 11.45ന് കലക്ടറേറ്റ് കോണ്ഫറന്സ് ഹാളില്മന്ത്രി വി.എന്. വാസവന് നിര്വഹിക്കും. തിരുവഞ്ചൂര് രാധാകൃഷ്ണന് എം.എല്.എ. അധ്യക്ഷത വഹിക്കും. തോമസ് ചാഴികാടന് എം.പി, ജില്ലാ പഞ്ചായത്ത് പ്രസിഡന്റ് നിര്മലാ ജിമ്മി, കലക്ടര് ഡോ. പി കെ ജയശ്രീ, ജില്ലാ മെഡിക്കല് ഓഫീസര് ഡോ. ജേക്കബ് വര്ഗീസ് തുടങ്ങിയവര് പങ്കെടുക്കും.